लेखक के विचार से कुल मिलाकर विवेक चूड़ामणि भी शंकर की मूलभूत वेदान्तिक अवधारणा के अनुरूप ही है, अर्थात् कि ब्रह्म ही एकमात्र ध्रुव यानि एकमेव है, जिसमें अन्य या दूसरा कुछ भी नहीं है और यह उसकी एकात्मता है जो ‘स्व’ और आत्मा के विभेद का परिच्छेदन करता है, यानि स्वयंभू (आत्मलीन) है। इसी में यह सत्य भी छुपा है कि जो बहु-आयामी जगत हम देख रहे हैं, वह सब मिथ्या है। ब्रह्म ही एकमात्र यथार्थ इसकी प्रकृति ‘सत्यम-ज्ञानम-अनन्तम’ कही जा सकती है। इस प्रकार निष्काम कर्म ही मन को परिशुद्ध कर इस काबिल बनाते हैं कि वह आत्मज्ञान ग्रहण कर सके और जो अज्ञान (अविद्या) है, वही सांसारिक बंधन का मूल कारण है। आत्मज्ञान ही मुक्ति का एकमात्र साधन है और यह मुक्ति अथवा मोक्ष तब तक प्राप्य नहीं है, जब तक मानव इस एकात्मता ‘ब्रह्मतेमकत्वबोधम्’ का ज्ञान नहीं हासिल कर ले।